07130144 | Jaarboeke 2017 | Universiteit van Pretoria
Program: BCom Menslikehulpbronbestuur
07130144 Fakulteit Ekonomiese en Bestuurswetenskappe Duur van studie: 3 jaar Totale krediete: 411
Die doel van hierdie pakket is om leerders toe te rus met die vereiste kennis en vaardighede om menslike hulpbronne in enige organisasie effektief te bestuur. Hierdie kennis en vaardighede sluit die volgende in: persepsie (studie, navorsing); evaluering (beoordeling, meting, keuring, plasing en probleemidentifisering); optimale benutting en beïnvloeding (verandering, opleiding, ontwikkeling, motivering, onderhandeling en bestuur) van menslike gedrag en die interaksie daarvan met die omgewing (fisies, sielkundig, sosiaal en organisatories) soos dit in die werkswêreld voorkom.
Studente wat RES 151 of RES 261 in 2012 gedruip het, moet in 2013 vir RES 210 registreer.
OBS 310 mag nie saam met BDO 319, 329 in dieselfde kurrikulum vir graaddoeleindes ingesluit word nie.
Spesialiseringsmodules: BDO 319, 329, 373, OBS 320.
*Alleenlik vir BCom / BAdmin studente
Inleiding tot die bedryf- en organisasiesielkunde
’n Inleiding tot die verskillende denkskole van die sielkunde word gegee met spesiale klem op bedryf- en organisasiesielkunde en laasgenoemde se toepassingsvelde. Die basiese beginsels in die wetenskaplike sistematisering van bedryfsielkundige kennis word bespreek. Die biologiese basis van gedrag word behandel ten einde die grondslag te lê vir die toepassing van ergonomiese beginsels.
In hierdie afdeling word die beginsels van leer soos dit in die werkkonteks voorkom, ondersoek. Die rol van persepsie binne werkverband word behandel deur te kyk na aspekte soos vorm-, diepte-, afstand- en kleurpersepsie. Kognisie, denke, redenering, geheue, kreatiwiteit en besluitneming word behandel. Intelligensie word toegelig en in perspektief geplaas binne die veld van die bedryf- en organisasiesielkunde.
Minimum krediete: 153
Bedryf- en organisasiesielkunde 272
*Slegs beskikbaar vir BCom (Menslikehulpbronbestuur)-studente. Psigometrika
Hierdie module fokus op die basiese konsepte van sielkundige toetsing. Die volgende aspekte word bestudeer: fundamentele, etiese en wetlike vraagstukke in sielkundige toetsing; toetsgeldigheid en -betroubaarheid; toetssydigheid; toetsinterpretasiemetodes; die effektiewe toepassing van verskillende tipes psigometriese toetse en die gebruik van rekenaars in die toepassing en interpretasie van toetse.
Ontwikkeling en persoonlikheid
Die lewenspan en belangrike periodes in die menslike ontwikkeling word behandel met die klem op die betekenis daarvan in die werkkonteks. Ten opsigte van persoonlikheid word daar onder andere aandag gegee aan die kulturele konteks van persoonlikheid, die vorming, dimensies en determinante van persoonlikheid; persoonlikheid as gedragsbepaler en die ontwikkeling en instandhouding van die selfkonsep. Aandag word ook gegee aan die basiese metodes van persoonlikheidsmeting en -assessering.
Mens in interaksie
Hierdie tema handel oor sekere kernaspekte van menslike interaksie.
Hierdie aspekte behoort geken en begryp te word deur aspirant menslike hulpbronbestuurpraktisyns en Bedryfsielkundiges, aangesien hulle erken word as menslike gedragskundiges in die werkomgewing, wie werkgewers/organisasies kan help om die prestasies, produktiwiteit en die welstand van menslike hulpbronne te bevorder. Effektiewe menslike interaksie speel ‘n kernbelangrike rol in die werkomgewing. Dus behandel hierdie module aspekte soos die selfkonsep, sosiale rolle, sosiale waarneming, tydstrukturering en –bestuur, motivering en frustrasie, asook sielkundige aanpassings – en verdedigingsmeganismes en hoe dit verband hou met menslike interaksie oor die algemeen en met verwysing na die werkomgewing. Beide teorie en praktiese implikasies word gedek.
Bedryf- en organisasiesielkunde 371
*Slegs beskikbaar vir BCom (Menslikehulpbronbestuur)-studente. Menslikehulpbronbestuurpraktyk
In hierdie module word ‘n virtuele organisasie gestig. Studente tree op as ''menslikehulpbronpraktisyns'' in hierdie organisasie. Die volle spektrum van menslikehulpbronbestuurspraktyke word toegepas en beoefen. Die student word die geleentheid gebied om verslae voor te berei en aan te bied, om tegnieke te oefen en toe te pas, om in spanne aan projekte saam te werk, asook om prosesse te beoordeel.
Bedryf- en organisasiesielkunde 372
*Slegs beskikbaar vir BCom (Menslikehulpbronbestuur)-studente.
Hierdie module fokus op die gebruik van sielkundige toetse en ander evaluerings-metodes in die bedryfskonteks. Die volgende word aangespreek: die oordrag van toetsresultate in die bedryf; die samestelling van bevoegdheidsprofiele; die voer van onderhoude in die werksplek en die praktiese toepassing daarvan. Riglyne vir etiese toetsprakryke in die bedryf; die meting van video-simulasietoetse; situasie-besluitnemingtoetse (SJT); waardeskale en beroepsgereedheidstoetse asook ’n inleiding tot die meting van persoonlikheid in die bedryfskonteks word in die module aangespreek.
Bedryf- en organisasiesielkunde 373
*Slegs beskikbaar vir BCom (Menslikehulpbronbestuur)-studente. Navorsingsmetodiek vir menslikehulpbronbestuurpraktyk
Hierdie module plaas navorsingsmetodiek binne die konteks van menslikehulpbronbestuur en bedryf- en organisasiesielkunde. Klem word geplaas op die praktiese toepassing en uitvoering van navorsing deur middel van praktiese navorsingsprojekte. Hierdie module lê klem op probleemstelling; identifisering van veranderlikes; gebruik en opstel van ‘n vraelys en onderhoudskedule vir data-insameling; seleksie en toepassing van basiese navorsingsontwerpe; gebruik en interpretasie van beskrywende statistiek; navorsingsetiek in die praktyk; weergee van resultate deur middel van ’n navorsingsverslag.
Motivering en prestasiebestuur Die afdeling spreek die hoofkenmerke van ‘n prestasiebestuurstelsel aan en fokus op die strategiese en motiveringswaarde van die proses. Prestasiebestuur word onder die volgende hoofde behandel: kriteria-ontwikkeling; prestasiebeplanning; data-insameling; waarneming en dokumentering; prestasiebeoordeling; beoordelingsinstrumente; prestasieterugvoering om motivering te bevorder. Menslikehulpbron- en loopbaanontwikkeling Die afdeling spreek die hedendaagse metodes aan wat benut kan word om mensekrag- en loopbaanontwikkelingsprogramme te ontwikkel en aan te bied om prestasie op sowel die individuele as organisatoriese vlak te bevorder. Die klem val op behoefte-ontleding, kurrikulumontwerp, leerdoelwitstelling, programontwikkeling, voorbereiding van materiaal, opleidingsingrepe, aanbiedings- en fasiliteringsvaardighede, asook kursusevaluering. Die integrasie van individuele loopbaanverwagtinge met organisasievereistes en -strategie word aan die hand van loopbaanontwikkeling toegelig.
Basiese beginsels van die dienskontrak; kollektiewe arbeidsreg (insluitend kollektiewe bedinging en vakbonde). Statutêre diensvoorwaardes; individuele arbeidsgeskille; kollektiewe arbeidsdispute; beslegtingsprosedures.